ศบค. เผยเดินหน้าค้นหาเชิงรุกในแคมป์คนงานที่มีอยู่จำนวนมากในพื้นที่กรุงเทพฯและปริมณฑล ย้ำตลาด ผู้ประกอบกิจการดำเนินการตามขั้นตอนสาธารณสุขอย่างเข้มงวด
นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. เปิดเผยว่า สถานการณ์ผู้ป่วยระลอกใหม่ตามพื้นที่และปัจจัยเสี่ยง กรุงเทพฯ ยังมีผู้ติดเชื้อรายวันวันนี้ 1,602 ราย จังหวัดปริมณฑลมีผู้ติดเชื้อ 395 ราย ส่วนจังหวัดที่ไม่มีผู้ติดเชื้อเลยมี 24 จังหวัด /จังหวัดที่มีผู้ติดเชื้อน้อยกว่า 10 ราย 1 สัปดาห์ที่ผ่านมา มี 39 จังหวัด, /ส่วนจังหวัดที่ไม่มีรายงานผู้ติดเชื้อในรอบ 1 สัปดาห์มี 3 จังหวัด ได้แก่ ลำพูน, ชัยนาท, และหนองบัวลำภู        สำหรับผู้ติดเชื้อเป็นคลัสเตอร์ ยังคงพบในหลายจังหวัด ซึ่งเป็นการติดเชื้อจากตลาดและชุมชน โดยคลัสเตอร์ใน กทม. มี 28 แห่ง ที่ต้องเฝ้าระวังเป็นพิเศษ 14 เขต ได้แก่ ดินแดง, ราชเทวี, หลักสี่, ดุสิต, ป้อมปราบศัตรูพ่าย, คลองเตย, บางรัก, สาทร, พระนคร, ประเวศ, บางกอกน้อย, ห้วยขวาง, บางเขน, และบางคอแหลม ซึ่งมีทั้งแคมป์คนงานก่อสร้าง, ตลาดชุมชน, สถานประกอบการ ที่เป็นคอลเซ็นเตอร์,         กลุ่มที่จะต้องเฝ้าระวังสูงสุด เขตจตุจักร, ดอนเมือง, บางซื่อบางกะปิ มีทั้งแคมป์ก่อสร้าง, ตลาด, โรงงานน้ำแข็ง, โกดังสินค้า        กลุ่มที่ต้องเฝ้าระวัง ได้แก่ เขตวัฒนา, สวนหลวง , จตุจักร, ราชเทวี, มีทั้งแคมป์คนงานก่อสร้าง, บริษัทไฟแนนซ์, ร้านเฟอร์นิเจอร์ และคลัสเตอร์ล่าสุดแคมป์คนงานก่อสร้าง เขตบางพลัด      นพ.ทวีศิลป์ กล่าวว่า ปัจจัยเสี่ยงที่เกี่ยวข้องกับการระบาดในพื้นที่กรุงเทพฯ เช่น พื้นที่ปากคลองตลาด มีปัจจัยเสี่ยงเป็นผู้ค้าและแรงงานต่างด้าวในตลาด ติดเชื้อเป็นกลุ่มแผงตลาด ที่ติดกันเป็นกลุ่มก้อนแรก/ สีลม บางรัก ผู้ค้าพลอยเชื่อมโยง cluster จันทบุรี มีชาวแอฟริกาใต้ หลายรายมีการสัมผัสในร้านขายพลอย ร้านอาหาร มีการพักอาศัยเช่าห้อง condominium หลายแห่ง ย่านบางรักสาทรและใกล้เคียง/ ตลาดห้วยขวาง เขตดินแดง ผู้ติดเชื้อส่วนใหญ่ทำงานอยู่ในโซนภายในอาคาร ซึ่งอากาศไม่ถ่ายเท/ ตลาดบางกะปิมีความแออัด ด้านหลังตลาดสามารถเดินเชื่อมโยงถึง 5 ตลาดย่อย/แคมป์คนงานก่อสร้างมีความคนงานใช้ห้องน้ำร่วมกัน อยู่รวมตัวกันและทำกิจกรรมร่วมกัน        สำหรับมาตรการเฝ้าระวังและป้องกันควบคุมการแพร่ระบาดโรคโควิดในตลาด เจ้าของ หรือผู้ประกอบการต้องปรับปรุงสภาพแวดล้อมในตลาดให้อากาศถ่ายเทเหมาะสมไม่มีกลิ่นอับความสูงของหลังคาต้องมีความเหมาะสมกับการระบายอากาศของตลาด/ผู้ประกอบการต้องจัดทำบัญชีทะเบียนผู้ค้าและลูกจ้าง/ทองคำสะอาดพื้นพื้นผิวสัมผัสบ่อยๆ ทั้งก่อนและหลังการให้บริการและกำจัดขยะมูลฝอยทุกวัน/ ให้ผู้ประกอบการผู้ใช้บริการผู้ค้าและลูกจ้างสวมหน้ากากอนามัย หรือหน้ากากผ้าตลอดเวลา/มีจุดบริการล้างมือด้วยสบู่หรือแอลกอฮอล์เจลหรือน้ำยาฆ่าเชื้อโรค/ ให้เว้นระยะห่างของแผง หรือระยะนั่งหรือยืน หรือระยะห่างในการเลือกสินค้าและชำระราคาห่างกันอย่างน้อย 1 เมตร       เช่นเดียวกับแคมป์คนงานก่อสร้าง ควรจะมีมาตรการดูแล หรือตั้งโรงพยาบาลสนามโดยเฉพาะ เพราะปัจจุบันยังพบผู้ติดเชื้อจากแคมป์คนงานอย่างต่อเนื่อง /และขยายระยะเวลาให้แรงงานเหล่านี้ได้สามารถขึ้นทะเบียนถูกต้องตามกฎหมาย เพื่อให้เข้าสู่ระบบการจ้างงานที่ถูกต้อง